Súradnice: 48°09′04″S 17°09′58″V﻿ / ﻿48,151105°S 17,166056°V﻿ / 48.151105; 17.166056

Pohľad na budovu z Tomášikovej
**Gymnázium Ladislava Novomeského** v Bratislave sa nachádza na Tomášikovej ulici v mestskej časti Ružinov. Poskytuje stredoškolské všeobecné vzdelanie za 4 alebo 8 rokov, zamerané na cudzie jazyky a informačné technológie.

Gymnázium vzniklo 1. septembra 1964 pôvodne ako Stredná všeobecnovzdelávacia škola a od svojho založenia vychovala stovky odborníkov – lekárov, farmaceutov, prírodovedcov, inžinierov, učiteľov, ale aj spisovateľov, novinárov, hercov, športovcov, spevákov. Pedagogický zbor tvorí tím interných a externých pedagógov. Niektorí učitelia sú autormi a spoluautormi učebníc, mnohí spolupracovali a spolupracujú pri tvorbe metodických materiálov, podieľajú sa na tvorbe a organizovaní rôznych súťaží, olympiád, školskej a mimoškolskej záujmovej činnosti a pod.

Počet prijatých študentov na rôzne vysoké školy z radov absolventov je obvykle vyšší ako 95 percent.[chýba zdroj]

História
--------

Škola vznikla 1. septembra 1964 pod názvom *Stredná všeobecnovzdelávacia škola Bratislava-Ružinov*. Najprv mala dvojaké zameranie: všeobecný smer a matematicko-fyzikálny smer. Vyučovali sa tu aj základy strojárskej a poľnohospodárskej výroby. Po prvom roku sa zameranie školy zmenilo: boli zriadené humanitný a prírodovedný smer. Popritom sa čoraz viac dôrazu kládlo na rozšírenú výučbu cudzích jazykov, teda angličtiny, francúzštiny a nemčiny. V školskom roku 1969-70 sa postupne realizoval prechod z pôvodnej trojročnej SVŠ na štvorročné gymnázium.

Po presťahovaní školy do nových priestorov sa postupne dorábali laboratóriá fyziky a chémie, a ďalšie odborné, najmä jazykové kabinety, a iné špecializované učebne, telocvičňa, vlastný bazén, jedáleň a exteriérové priestory okolo školy. Úroveň školy z roka na rok rástla, čo sa odzrkadlovalo čoraz väčším záujmom o štúdium v tomto zariadení. V školskom roku 1976-77 škola získala názov *Gymnázium Laca Novomeského*. V 80. rokoch 20. storočia mala škola už pevné miesto v povedomí bratislavskej verejnosti. Rastúca kvalita výučby sa výrazne prejavila aj v stále stúpajúcom počte absolventov školy, prijatých na vysokoškolské štúdium.

Riaditelia školy
----------------

* PhDr. Jozef Filan (1964 – 1991)
* Ing. Norbert Kyndl (1991 – súčasnosť)

Návšteva prezidentov Česka a Slovenska
--------------------------------------

Prezident Českej republiky Václav Klaus spolu s prezidentom Slovenskej republiky Ivanom Gašparovičom navštívili gymnázium 10. januára 2008 a asi 2 hodiny diskutovali so študentmi o štúdiu, aktuálnych otázkach súčasnosti.

Významní absolventi
-------------------

* bývalý primátor Bratislavy Doc. RNDr. Milan Ftáčnik
* tenista Miloslav Mečíř, olympijský víťaz z roku 1988 a tréner slovenského tímu v Davis Cupe
* tenista Marián Vajda, kapitán slovenského Fed Cup tímu a tréner svetovej jednotky Novaka Djokovića
* krasokorčuliar Jozef Sabovčík, dvojnásobný majster Európy, ako prvý skočil štvoritý skok
* novinári Olga Baková, Branislav Dobšinský, Agáta Staněková
* herci Katarína Brychtová, Elena Podzámska, Richard Felix, Michal Rovňák
* spisovateľka Denisa Fulmeková
* fitneska Zora Czoborová, majsterka sveta
* missky Mirka Babčanová, Karin Majtánová
* politik, právnik Radoslav Procházka
* podnikateľ a politik, bývalý premiér ČR, Andrej Babiš
* sociologička, politička, bývalá premiérka SR, prof. Iveta Radičová
* podnikateľ Ing. Peter Kotuliak, zakladateľ firmy Tempest
* hokejista Patrik Rybár, víťaz bronzovej medaily z Olympijskych hier v Pekingu 2022
* súčasný riaditeľ gymnázia Norbert Kyndl

Plavecký bazén
--------------

Gymnázium ako jediná škola v Bratislave má 25-metrový plavecký bazén a špeciálny vyučovací predmet plávanie. Organizujú sa tu každý rok kurzy plávania pre verejnosť a plavecké preteky, kde si študenti majú možnosť preveriť svoje schopnosti. Bazén je v prevádzke od jesene do jari v dobe vykurovania.

Iné projekty
------------

Commons
* Spolupracuj na Commons Commons ponúka multimediálne súbory na tému **Gymnázium Ladislava Novomeského**

Referencie
----------

1. 1 2 3 4 5 6 7 8 9   *História školy* [online]. Gymnázium Ladislava Novomeského, [cit. 2017-03-22]. Dostupné online. Archivované 2017-03-23 z originálu.
2. ↑  SITA. Václav Klaus ukončí svoje funkčné obdobie návštevou Slovenska. *hnonline.sk* (Bratislava: MAFRA Slovakia), 2008-01-07. Dostupné online [cit. 2017-03-22]. ISSN 1336-1996.
3. ↑   *Klaus na slovensku* [online]. YouTube, 2008-01-13. Dostupné online.

Externé odkazy
--------------

* Webová stránka školy
* Web školy na EduPage.org

| * z
* d
* u
Pošeň (sídlisko v Bratislave) |
| --- |
| Ulice | 
* Albrechtova
* Andreja Mráza
* Babuškova
* Bachova
* Bancíkovej
* Borodáčova
* Bystrého
* Čmelíkova
* Exnárova
* Gagarinova
* Goláňova
* Gregorovej
* Ivana Horvátha
* Jašíkova
* Kostlivého
* Martákovej
* Mlynské luhy
* Obilná
* Ondrejovova
* Peterská
* Petzvalova
* Prúdová
* Seberíniho
* Strojnícka
* Svätého Vincenta
* Šándorova
* Tomášikova
* Štedrá
* Štefunkova
* Vavrínová

 |
| Inštitúcie | 
* Dom kultúry Ružinov
* Gymnázium Ivana Horvátha
* Gymnázium Ladislava Novomeského
* Materská škola Bancíkovej 2
* Materská škola Exnárová 6
* Spojená škola sv. Vincenta de Paul
* Súkromná stredná odborná škola Exnárova 20
* Základná škola (Bratislava, Borodáčova 2)

 |
| Obchody a firmy | 
* OD KOCKA, Seberíniho 14 (papiernictvo, rybárske centrum Riverland, samoobsluha Terno, Slovenská pošta)
* Hotel Bratislava
* Rádio Anténa Rock
* Rádio Europa 2
* Rádio Jemné
* Rádio Vlna
* Všeobecná úverová banka (Jašíková 8)

 |
| Verejné objekty | 
* Fontána Mária
* Kostol sv. Vincenta de Paul

 |